open-index/open-wikipedia-markdown huggingface dataset:
יצחק הורוויץ (סטוטשין)

**רבי יצחק הורוויץ זצ"ל** (ה'תרכ"ב - כ"ד אדר א' ה'ת"ש), *דער סטוטשינער רב*.

## אפשטאם
**רבי איציקל** איז געבוירן אין יאר ה'תרכ"ב, צו זיין פאטער הרב **משה הורוויץ**, רב אין ראזוואדאוו, א זון פון הרב אליעזר הורוויץ, רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון סיגוטער רב, הרב יקותיאל יהודה טייטלבוים, *דער ייטב לב''.

## רבנות
אין יאר ה'תרמ"ד איז שוין **רבי איציקל** געווען רב אין סטוטשין, נאך פאר דער צווייטער וועלט קריג איז **רבי איציקל** געפארן וואוינען קיין טארנא, זיינע אנהענגער האבן אים אויף געשטעלט דארט א גרויס הויז מיט א בית המדרש געגענאיבער די גרויסע שול. ער איז געווען א רבי מיט אן פארצייטעשן כאראקטער, א גרויסער למדן און צדיק, ער איז געווען יארן לאנג אפגעזונדערט פון אלע וועלטליכע זאכן, געווען אריין געטוהן אין תורה און עבודה. **רבי איציקל** האט פארמאגט אויסנאמע מוזיקאלישע טאלענטן, וואס האט געצויגן די מאסן צו הערען זיין זיסן דאווענען באגלייט מיט ראזוואדאווער ניגונים.

אויף זיין עלטער האט **רבי איציקל** אסאך ארום גערעדט וועגן דער גאולה און פון משיח, ער איז געווען פאררעכענט פון די עלצטע רבי'ס.

**רבי איציקל** איז געווען א פייערדיגער קעמפער קעגען דער ציוניסטישער באוועגונג, ער איז געווען דער וואס האט צוריק געהאלטן די מעליצער יידן פון אויפשטעלן א מעליצער קאלאניע אין לאנד.

## הסתלקות
**רבי איציקל** איז נפטר געווארן אין סאניק אנטלויפענדיג פון די נאציס כ"ד אדר א' ה'ת"ש. 

## פאמיליע
**רבי איציקל** האט געהייראט **בזיווג ראשון** מרת **אסתר ליבא** א טאכטער פון הרב **מנחם מענדל אייכנשטיין ** פון זידיטשוב, א זון פון *רבי אייזיקל זידיטשובער*. זייערע קינדער:

* הרב **יהודה הורוויץ** (י"ג תמוז ה'תרנ"ב - ט' חשוון ה'תשמ"ב), רב אין סטוטשין, נאכהער סטוטשינער רב פון ניו יארק.

* מרת **רבקה** די ווייב פון הרב **ישראל יוסף הורוויץ** (ה'תר"ן - י"ז מנחם אב ה'תשכ"ח), ריגליצער רב פון ניו יארק.

* די ווייב פון הרב **נפתלי הורוויץ** פון שענדישאוו, א זון פון הרב טוביה הורוויץ פון שענדישוב.

**בזיווג שני** האט **רבי איציקל** געהייראט א טאכטער פון הרב **יואל הירשפעלד.**

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
נפתלי הורוויץ (ראזוואדאוו)

**רבי נפתלי הורוויץ זצ"ל** (ה'תר"ן - ה'תש"ב), *דער ראזוואדאווער רב*.

## אפשטאם
'''רבי נפתלי'טשע''' איז געבוירן אין יאר ה'תר"ן (אומגעפער), צו זיין פאטער הרב **אפרים הורוויץ**, א זון פון הרב צבי הירש  הורוויץ, רב אין ראזוואדאוו, א זון פון  הרב משה הורוויץ רב אין ראזוואדאוו, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון הרב **אברהם חיים הורוויץ** דער פלאנטשער רב.

## רבנות
*'רבי נפתלי'טשע** האט געפירט א ביטערן קאמפף מיט זיין יונגערן ברידער רבי משה איבער דעם רבנות פון ראזוואדאוו, זיי האבען זיך אויסגעמיטען פון צו טרעפען אפילו אויף שמחות, נאר פורים האבען זיי זיך געשיקט משלוח מנות. נאך א דין תורה זענען ביידע געבליבען רבנים איינער אויף א דריטעל פון געהאלט און דער אנדערע אויף צוויי דריטעל. ער האט פארמאגט זייער א שטארקע שטומע, מענטשען פלעגען קומען צו זיינע טישען צו הערען וואו ער זונגט דעם פאטערס ניגונים (מעלאדיעס) מיט א שטארקן דביקות, אומגעפעהר ביז צוויי שטונדען נאך האלבע נאכט. 

## הסתלקות
**רבי נפתלי'טשע** איז אומגעקומען אויף קידוש השם, צוזאמען מיט זיין פרוי **מרים** און זייערע קינדער: 
* **יהודית** און **צבי הירש'*, הי"ד.

## רעפערענצן
* *אנציקלופדיה לחכמי גליציה'', מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
יצחק הורוויץ (מעליץ)

**רבי יצחק הורוויץ זצ"ל** (ה'תרס"ב – כ"ב תמוז ה'תשל"ח) איז געווען דער מעליצער רבי פון ניו יארק.

## אפשטאם
**רבי יצחק** איז געבוירן ה'תרס"ב (אומגעפער), צו זיין פאטער הרב **נפתלי הורוויץ**, רב אין מעליץ, א זון פון הרב יהודה הורוויץ, רב אין מעליץ, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **רעכיל** א טאכטער פון הרב אביש קאנער פון סאניק.

## רבנות
**רבי יצחק** איז געווען רב אין אזעריאן און קיפוטשוב אין וואהלין. נאך די ערשטע וועלט קריג איז ער געפארן קיין אמעריקא, דארט ער איז געווען רב אין קליוולאנד. נאכהער האט ער זיך באזעצט אין מאנהעטען ניו יארק, אלס מעליצער רבי. ער איז געווען א מוזיקאלישער קונסטלער זיינע פארפאסונגען און מוזיק-פלאטעס האבען געהאט א גרויסן ערפאלג.

## הסתלקות
**רבי יצחק** איז נפטר געווארן כ"ב תמוז ה'תשל"ח.

## פאמיליע
**רבי יצחק** האט געהייראט מרת חיה פערל א טאכטער פון הרב **שמואל הורוויץ** רב אין דעמביץ. זייערע קינדער:

* הרב **שמואל אהרן הורוויץ**.
* מרת **רייזל שרה**
* מרת **ביילא**
* מרת **רעכיל**
* מרת **עטיל**

## רעפערענצן
* *אנציקלופדיה לחכמי גליציה*, מאיר וונדר

הורוויץ, יצחק
קאַטעגאָריע:מעליץ
מאיר הורוויץ (לינסק)

**רבי מאיר הורוויץ זצ"ל** (ה'תרי"ז - ד' ניסן ה'תרפ"ד), רב אין לינסק.

## אפשטאם
'''רבי מאיר'ל''' איז געבוירן אין יאר ה'תרי"ז  (אומגעפער) , צו זיין פאטער הרב **אברהם חיים הורוויץ** (דער צווייטער) , רב אין לינסק, א זון פון הרב מנחם מענדל הורוויץ, רב אין לינסק, א זון פון הרב אברהם חיים הורוויץ, רב אין לינסק, א זון פון הרב נפתלי צבי הורוויץ, דער ראפשיצער רב. און צו זיין מוטער מרת **מרים יוכבד** א טאכטער פון הרב **ישכר דוב בעריש בעער**, רב אין איסטריק און ליטאוויסק, א זון פון הרב שמואל זיינוויל בראווער, רב אין ליטאוויסק. .

## רבנות
נאך זיין חתונה האט '''רבי מאיר'ל** געוואוינט אין צאנז און געגעסן קעסט ביי זיין שטיף-שווער דער צאנזער רב, דארט איז **רבי מאיר'ל** געקרוינט געווארן אלס דיין אין צאנז אין בית דין פון צאנזער רב. נאך די פטירה פון צאנזער רב, איז **רבי מאיר'ל** צוריק קיין לינסק, פון דארט פלעגט ער פארן קיין שינאווא צום שינאווער רב, וועלכער האט ארויסגעוויזען א געוואלדיגע ליבשאפט צו **רבי מאיר'ל**, און פלעגט אים ריפן "שוואגער". (זיי זענען אויך געווען מחותנים, **רבי מאיר'לס** שוועסטער **חיה יהודית''' איז געווען א שניר פון שינאווער רב, די ווייב פון סטראפקאווער רב.
 
אין יאר ה'תרנ"ז (אומגעפער) ווען זיין פאטער **רבי אברהם חיים** (דער צווייטער) איז קראנק געווארן, האט מען אויפגענימן '''רבי מאיר'ל''' אלס יונגער רב אין לינסק. נאך זיין פאטער'ס פטירה כ"ג חשוון ה'תרס"ה איז ער געווארן רב אויף זיין פאטער'ס ארט. 

## הסתלקות
'''רבי מאיר'ל''' האט זיך אנגעליטן פון די באקאנטע קרענק און איז נפטר געווארן ד' ניסן ה'תרפ"ד , אין ליגט אין לינסק. 

## פאמיליע
אין יאר ה'תר"ל (אומגעפער) האט '''רבי מאיר'ל** געהייראט מרת **הינדא רחמה** א טאכטער פון הרב **נפתלי צבי פרנס**, פון צאנז, אן אייניקל פון מגלה עמוקות. 

(רבי נפתלי צבי איז נפטר געווארן זייער יונג, זיין ווייב די אלמנה, מרת **רבקה** א טאכטער פון הרב **אלימלך טורם** האט געהייראט **בזיווג רביעי** הרב חיים האלבערשטאם דער צאנזער רב. אירע קינדער - צוויי זונען און די טאכטער **הינדא רחמה** זענען אויפגעצויגן געווארן ביים צאנזער רב ויי אייגענע קינדער, אין ער האט זיי חתונה געמאכט ווי זיינע אייגענע קינדער).

זייערע קינדער:

* הרב **מנחם מענדל הורוויץ''' (דער צווייטער) הי"ד (ה'תרמ"ד (אומגעפער) - ה'תש"ג), ממלא מקום פון פאטער, רב אין לינסק.

* הרב **יעקב הורוויץ** הי"ד (ה'תר"ן (אומגעפער) - י"א תשרי ה'תש"ג), ראב"ד אין לינסק, ער האט געהייראט מרת **אידל** א טאכטער פון הרב **אלימלך רובין**.

* מרת **חנה** הי"ד, די ווייב פון הרב **אביגדור הורוויץ** רב אין בארניוו.

* מרת **פרידא** הי"ד, די ווייב פון הרב **צבי הירש האלבערשטאם**, רבי אין סאטמאר, א זון פון הרב אריה לייביש האלבערשטאם, רב אין טארנא.

* מרת **רבקה** הי"ד, די ווייב פון הרב **יחזקאל שרגא תאומים פרענקל**, דיין אין וויעליטשקא, א זון פון וויעליטשקער רב.

* מרת **ביילא** הי"ד, די ווייב פון הרב **אלימלך פאנעט**, פון דעעש.

* מרת **הענטשא**, די ווייב פון הרב **נפתלי צבי פרנס**, פון לאנדאן, א זון פון איר פעטער הרב יעקב קאפל פרנס.

## רעפערענצן
* *זרעא קדישא*
* *אנציקלופדיה לחכמי גליציה*, מאיר וונדר

קאַטעגאָריע:לינסק
ישראל הורוויץ (מעליץ)

**רבי ישראל הורוויץ זצ"ל** (ה'תר"י – ה'תר"ס) איז געווען דער דזשיקאווער רב פון מעליץ.

## אפשטאם
**רבי ישראל** איז געבוירן אין יאר ה'תר"י (אומגעפער), צו זיין פאטער הרב **יהודה הורוויץ**, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון הרב חיים מאיר יחיאל, דער *שרף* פון מאגלניצא (אן איידעם פון הרב אלעזר פון ליזשענסק, א זון פון *נועם אלימלך*), א זון פון הרב אבי עזרא זעליג פון גרעניץ, דער איידעם פונעם קאזשניצער מגיד.

## רבנות
נאך זיין פאטער'ס פטירה אין יאר ה'תרל"ט האט **רבי ישראל** געהאלטן אז דאס מעליצער רבנות געהערט צו אים, אבער זיין ברודער רבי נפתלי האט שוין דאס פריער איבערגענומען, ער האט זיך געעפענט אן אייגן בית המדרש, וואו ס'האט געדאווענט די דזשיקאווער חסידים.
 
## הסתלקות
**רבי ישראל** איז נפטר געווארן יונג אומגעפער אין יאר ה'תר"ס.

## פאמיליע
**רבי ישראל** האט געהייראט מרת **מלכה** א טאכטער פון הרב **מאיר הורוויץ**, *דער אמרי נועם*. זייערע קינדער:

* הרב **חיים מאיר יחיאל הורוויץ** הי"ד (ה'תרל"ט - ד' אלול ה'תש"ב), פון ריינזשאוו, ער האט געהייראט מרת **העסיא** א טאכטער פון קדושת יום טוב.
:* מרת **שפרה** די ווייב פון הרב **משה שפירא** רב אין בערטש.

* הרב **יעקב הורוויץ**, פון מעליץ - דזשיקאוו.

* הרב **אברהם שמחה הורוויץ** (ה'תר"ן (אומגעפער) - ד' ניסן ה'תשל"ג), פון מעליץ - ירושלים.

## רעפערענצן
* *אנציקלופדיה לחכמי גליציה*, מאיר וואונדער

הורוויץ, ישראל
קאַטעגאָריע:מעליץ
יהודה הורוויץ (סטוטשין)

**רבי יהודה הורוויץ זצ"ל** (י"ג תמוז ה'תרנ"ב - ט' חשוון ה'תשמ"ב), *דער סטוטשינער רב*.

## אפשטאם
'''רבי יהודה'לע''' איז געבוירן י"ג תמוז ה'תרנ"ב, צו זיין פאטער הרב **יצחק הורוויץ**, רב אין סטוטשין, א זון פון הרב משה הורוויץ, רב אין ראזוואדאוו, א זון פון הרב אליעזר הורוויץ, רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער אסתר ליבא א טאכטער פון הרב **מנחם מענדל אייכנשטיין ** פון זידיטשוב.

## רבנות
ווען זיין פאטער איז געפארן קיין טארנא איז *'רבי יהודה'לע** געווארן רב אין סטוטשין אויף זיין פאטערס ארט, און ער האט דארט פאהרגעלערנט שיעורים פאר בחורים. זיין פאטער רבי איציקל האט באפוילן **רבי יהודה'לע**, ער זאל נעמען קוויטלעך ביי זיינע אנהענגערס, און ער אליין האט געשיקט מענטשן זיך פראוון ביי אים. 

נאך דעם צווייטן וועלט קריג וואס **רבי יהודה'לע** האט דורכגעבראכט מיט איבערמענטשליכע קרעפטען איז ער אנגעקומען קיין אמעריקא און זיך באזעצט אין בארא פארק וואו ער האט ווייטער אנגעפירט זיין עבודה אלס סטוטשינער רב פון ניו יארק.

## הסתלקות
**רבי יהודה'לע''' איז נפטר געווארן ט' חשוון ה'תשמ"ב.

## פאמיליע
'''רבי יהודה'לע** האט געהייראט מרת **חיה** א טאכטער פון זיין פעטער הרב **יהושע שפירא** רב אין ריבאטוטש. זיי האבען געהאט איין קינד:

* מרת **חנה** די ווייב פון הרב **עובדיה יודקאווסקי**, פון ניו יארק. זייערע קינדער:
** הרב **אליעזר יהושע יודקאווסקי**, ממלא מקום פון זיידן, סטוטשינער רב
** הרב **משה יעקב יודקאווסקי**.
** הרב **צבי אלימלך יודקאווסקי**.
** הרב **אהרן יודקאווסקי'*.

## זיינע ספרים
* מנחת יהודה על התורה
* מנחת יהודה על מועדים

## רעפערענצן
* *הקדמה מנחת יהודה על התורה*
* *אנציקלופדיה לחכמי גליציה'', מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
אשר ישעיה הורוויץ

**רבי אשר ישעיה הורוויץ זצ"ל** (ה'תר"ך - ה'תרצ"ה), רב אין רימונוב.

## אפשטאם
**רבי אשר ישעיה** איז געבוירן אין יאר ה'תר"ך (אומגעפער), צו זיין פאטער הרב **מאיר הורוויץ**, רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון הרב נפתלי צבי הורוויץ *דער ראפשיצער רב''. און צו זיין מוטער מרת **דבורה** א טאכטער פון הנגיד הרב **קלמן פיעצליס** פון קראקא.

## רבנות
**רבי אשר ישעיה** האט געוואונט אין רימונוב ביי זיין שווער. אין יאר ה'תרס"ה האט ער זיך באזעצט אין קראקא און ביי די ערשטע וועלט קריג איז ער אנטלאפן קיין וויען און זיך דארט באזעצט.

## הסתלקות
**רבי אשר ישעיה** איז נפטר געווארן כ"ד חשוון אדער כ"ז חשוון ה'תרצ"ה, מען האט אים געברענגט קיין קראקא.

## פאמיליע
**רבי אשר ישעיה** האט געהייראט מרת **מלכה** די טאכטער פון הרב **יוסף פרידמאן**, פון רימאנאוו. זייערע קינדער:

* הרב **צבי חיים הורוויץ**. 
* מרת **שרה דבורה** הי"ד ( - כ"ח אלול ה'תש"ב), די ווייב פון הרב **יצחק פרידמאן** פון רימאנאוו. 

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
ילקוט המכירי

**ילקוט המכירי** איז א מדרש אויף תהלים. דאס האט מחבר געווען איינע פון די קדמונים רבי **מכיר בן רבי אבא מארי** בן רבי טודרוס בן ר' מכיר בן רבי יוסף בן רבי אבא מארי הזקן.

ער האט געלעבט אין די יאהרן ה'ק"ב — ה'קע"ה.

עס איז צוזאמענגענומען פון אלע מדרשי חז"ל ווי ש"ס ירושלמי מדרשים, אויך געפינט זיך דארט אזוינע מדרשים וואס מיר האבן נישט.

דאס ערשטע מאהל איז געדרוקט געווארן אין יאהר ה'תרנ"ח, דורך דעם באקאנטער מדרש זאמלער און שרייבער שלמה באבער.

קאַטעגאָריע:מדרשים
חיים מנחם (מענדל) דוד הורוויץ

**רבי חיים מנחם (מענדל) דוד הורוויץ זצ"ל** (ה'תרס"ד - כ"ג תשרי ה'תש"ה) איז געווען דער לעצטער רב אין דזשיקאוו.

## אפשטאם
'''רבי מענדל'ע''' איז געבוירן אין יאר ה'תרס"ד, צו זיין פאטער הרב **אלטער יחזקאל אליהו הורוויץ**, רב אין דזשיקאוו, א זון פון הרב יהושע הורוויץ, *דער עטרת יהושע*, א זון פון הרב מאיר הורוויץ, *דער אמרי נועם*, א זון פון הרב אליעזר הורוויץ, רב אין דזשיקאוו, א זון הרב נפתלי צבי הורוויץ, *דער ראפשיצער רב*. און צו זיין מוטער מרת **חוה** א  טאכטער פון הרב ישראל האגער, רב אין וויזניץ, *דער אהבת ישראל*. 

## רבנות
'''רבי מענדל'ע'* איז אויפגעצויגען געווארן אונטער דעם איינפלוס פון זיין זיידען *דער עטרת ישועה*, ביי די ערשטע וועלט קריג איז ער אנטלאפען קיין גרוסווארדיין צום זיין זיידען *דער אהבת ישראל*. נאך די קריג האט *'רבי מענדל'ע'* געלערנט אין טארנא ביי *רבי מאיר אריק'' און ער האט באקומען פון אים היתר הוראה.

אין יאר ה'תרפ"ד ווען '''רבי מענדל'ע''' איז נאך נישט אלט געווען צוואנציג יאר האט מען אים אויפגענימן אלס רב אין דזשיקאוו, צו דעם ערשטען שבת איז זיך צוזאמען געקימען אין דזשיקאוו אלע  רבי'ס פון דעם דזשיקאווער דינאסטיע אנטייל נעמען אין גרויסען מאמענט פון '''רבי מענדל'ע** אויפנאמע. א זעלטענע ערשיינונג איז געווען אויף זיין כתב רבנות וואס איז געווען אינטערגעשריבן אויך פון אלע ארומעגע דערפער.
 
## הסתלקות
**רבי מענדל'ע''' איז פארשיקט געווארן קיין מאטהאוזן אין צוואנגס לאגער, ווי מען האט אים אויסגעפאניקט ביי די ארבייט, ביז ער איז דארט נפטר געווארן אין שפיטאל, שמחת תורה כ"ג תשרי ה'תש"ה.

## פאמיליע
'''רבי מענדל'ע** האט געהייראט מרת **רבקה** א טאכטער פון זיין פעטער הרב **עמנואל וועלטפרייד**. זייערע קינדער:

* הרב **יהושע הורויץ**, פון ירושלים.
* מרת **פערל**, די ווייב פון הרב **משה האגער'* ראש ישיבה פון וויזניץ חיפה.

## רעפערענצן
* *אנציקלופדיה לחכמי גליציה'', מאיר וונדר 

קאַטעגאָריע:דזשיקאוו
שמואל שפירא

**רבי שמואל שפירא זצ"ל** (ה'תק"ע - ה'תר"ך) פון  פרעמישלא.

## אפשטאם
**רבי שמואל** איז געבוירן אין יאר ה'תק"ע (אומגעפער), צו זיין פאטער הרב **צבי אלימלך שפירא**, *דער בני יששכר*. און צו זיין מוטער מרת **חנה מינדל** א טאכטער פון הרב שמואל פון טשיטש. 

## רבנות
**רבי שמואל** איז געווען א תלמיד פון רבי שמעון יעראסלאווער, ער האט נישט געוואלט איבערנעמען דעם פאטערס רבנות.

## הסתלקות
**רבי שמואל** איז נפטר געווארן ה'תר"ך (אומגעפער) .

## פאמיליע
**רבי שמואל** האט געהייראט א טאכטער פון הרב **יעקב נפתלי הערץ לאבין**, אן איידעם פון עטרת צבי, זייערע קינדער:

* הרב **מאיר משולם שפירא** (ה'ת"ר (אומגעפער) - ה'תר"ף (אומגעפער) ), פון לאנצהוט.

* הרב **משה שפירא**, פון פשעמישל.

* מרת **פערל**, די ווייב פון הרב **מאיר יהודה לייביש לאנגערמאן**, רב אין טארקע.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דינאוו
אלעזר שפירא

**רבי אלעזר שפירא זצ"ל** (ה'תקס"ח - י"ב אלול ה'תרכ"ה) רב אין לאנצהוט.

## אפשטאם
'''רבי אלעזר'ל''' איז געבוירן אין ריבאטיטש אין יאר ה'תקס"ח, צו זיין פאטער הרב **צבי אלימלך שפירא**, *דער בני יששכר*. און צו זיין מוטער מרת **חנה מינדל** א טאכטער פון הרב שמואל פון טשיטש. 

## רבנות
אין יאר ה'תקפ"ט האט זיין פאטער אריין געשטעלט '''רבי אלעזר'ל''', רב אין ריבאטיטש, אין יאר ה'תקצ"ח איז ער אריבער קיין סטריזשעוו, נאך דעם פאטערס פטירה אין יאר ה'תר"א האט ער אנגעפאנגען פראווען רביסטעווע, אין יאר ה'תרי"ז איז ער געווארן רב אין לאנצהוט.

## הסתלקות
'''רבי אלעזר'ל''' איז נפטר געווארן י"ב אלול ה'תרכ"ה.

## פאמיליע
אין עלטער פון פערצען יאר האט '''רבי אלעזר'ל** געהייראט מרת **טויבע חוה** א טאכטער פון הרב **יהושע העשל האלעס** פון דוקלא, זייערע קינדער:

* הרב **שלמה שפירא''' (ה'תקצ"ב - כ"א סיון ה'תרנ"ג), רב אין סטריזשעוו און מונקאטש.

* הרב **מנחם מענדל פנחס שפירא** (ה'תקצ"ח (אומגעפער) - ה'תרע"ב (אומגעפער) ),  רב אין לאנצהוט.

* הרב **שמחה שפירא** (ה'ת"ר (אומגעפער) - מוצאי יום כפור ה'תרע"ג), רב אין לאנצהוט.

* הרב **צבי אלימלך שפירא** (ה'תר"א - ב' אדר ה'תרס"ד), רב אין בערטש.

* מרת **רחל**, די ווייב פון הרב **מאיר לאנגזאם**.

* מרת **אדל רבקה**, די ווייב פון הרב **ישעיה נפתלי הירץ שפירא**, רב אין דינאוו.

## זיינע ספרים
* יודעי בינה - על התורה ע"פ קבלה  

## זעט אויך 
* דינאוו (הויף)

## רעפערענצן
* *אנציקלופדיה לחכמי גליציה*, מאיר וונדר 

שפירא, אלעזר
קאַטעגאָריע:דינאוו
דויד שפירא

**רבי דויד שפירא זצ"ל** (ה'תקס"ד - י"ט אדר ה'תרל"ד), רב אין דינאוו.

## אפשטאם
'''רבי דויד'ל''' איז געבוירן אין סטריזשעוו אין יאר ה'תקס"ד, צו זיין פאטער הרב **צבי אלימלך שפירא**, *דער בני יששכר*. און צו זיין מוטער מרת **חנה מינדל** א טאכטער פון הרב שמואל פון טשיטש. (זיין פאטער האט אים געהייסען צולייגען דעם אות "י" צו זיין נאמען אלס סגולה פאר א רפואה שלימה).

## רבנות
נאך זיין פאטערס פטירה אין יאר ה'תר"א איז '''רבי דויד'ל** געווארן רב אין דינאוו.

## הסתלקות
**רבי דויד'ל''' איז נפטר געווארן י"ט אדר ה'תרל"ד.

## פאמיליע
'''רבי דויד'ל** האט געהייראט מרת **רחל מינא**, זייערע קינדער:

* הרב **ישעיה נפתלי הירץ שפירא''' (ה'תקצ"ח - ד' סיון ה'תרמ"ה), ממלא מקום פון פאטער, רב אין דינאוו.

* הרב **צבי אלימלך שפירא** (ה'תר"א - ה' ניסן ה'תרפ"ד), רב אין בלאזשאוו.

* הרב **מאיר יהודה שפירא** (ה'תר"ו - י"ט תשרי ה'תרס"ח), רב אין ביקאווסק.

* מרת **אסתר רבקה**, די ווייב פון הרב **יהודה רוקח**, רבי אין דינאוו, א זון פון הרב אלעזר רוקח, א זון פון שר שלום פון בעלזא

* מרת **נחמה מלכה**, די ווייב פון הרב **טוביה הורוויץ** (ה'תר"ה (אומגעפער) - ה'תרע"ח (אומגעפער) ), רב אין מיידאן.

* מרת **דבורה**, די ווייב פון הרב **מנחם מענדל מארילעס** (ה'ת"ר (אומגעפער) - ה'תר"ף), רב אין ראפשיץ.

* מרת **יהודית**, די ווייב פון הרב **אלטער משה חיים רובין** (ה'תרט"ז - ה'תרע"ו), א זון פון הרב יעקב יוסף רובין, רב אין גלאגאוו.

## זיינע ספרים
* צמח דוד

## זעט אויך 
* דינאוו (הויף)

## רעפערענצן
* *אנציקלופדיה לחכמי גליציה*, מאיר וונדר 

שפירא, דויד
קאַטעגאָריע:דינאוו
שלמה שפירא

**רבי שלמה שפירא זצ"ל** (ה'תקצ"ב - כ"א סיון ה'תרנ"ג) רב אין מונקאטש.

## אפשטאם
**רבי שלמה** איז געבוירן אין ריבאטיטש ביים זיבעטן לעכטל פון חנוכה ה'תקצ"ב, צו זיין פאטער הרב **אלעזר שפירא**, רב אין לאנצהוט, א זון פון הרב צבי אלימלך שפירא, *דער בני יששכר*. און צו זיין מוטער מרת **טויבע חוה** א טאכטער פון הרב **יהושע העשל האלעס** פון דוקלא. ( דער זיידע דער בני יששכר האט געשיקט א שליח מיט דעם נאמען *מטעם הכמוס* ). 

## רבנות
אויף דעם וועג צוריק פון זיין פארלויבונג אז **רבי שלמה** צוזאמען מיט זיין פאטער אנגעטרויטן ביי הרב מאיר פון פרעמישלאן, ער האט אים געגעבן דעם ספר *תומר דבורה*, אלס צייכן *זאלסט זאגן דיבורים*.

נאך זיין חתונה איז **רבי שלמה** געווען אין סאסוב מען האט אים דארט אויפגענומען אלס דיין, אין יאר ה'תרי"ז איז **רבי שלמה** געווארן רב אין סטריזשעוו, אין ה'תרמ"ב האט **רבי שלמה** אנגענומען דאס רבנות אין מונקאטש. 

## הסתלקות
**רבי שלמה** איז נפטר געווארן כ"א סיון ה'תרנ"ג.

## פאמיליע
אין עלטער פון אכט יאר איז געקומען א שליח פון הרב **יקותיאל שמעלקא ערבליך** א זון פון רבי **משה לייב סאסאווער** צו פארהערן **רבי שלמה**, נאכהער אין יאר ה'תר"א איז **רבי שלמה** געווארן פארלויבט אין נאדווארנא, מיט הרב '''יקותיאל שמעלקא'ס** טאכטער מרת **חיה פרימא רבקה''', זיי האבן געהייראט אין יאר ה'תרי"א. זייערע קינדער:

* הרב **צבי הירש שפירא** (י"א תמוז ה'תר"י - ב' סוכות ה'תרע"ד), ממלא מקום פון פאטער, רב אין מונקאטש, *דער דרכי תשובה*.

* הרב **משה יהודה ליב שפירא** (ה'תרי"ג - ב' חשוון ה'תרע"ז), רב אין סטריזשעוו.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דינאוו
קאַטעגאָריע:מונקאטש
צבי אלימלך שפירא (בלאזשאוו)

**רבי צבי אלימלך שפירא זצ"ל** (ה'תר"א - ה' ניסן ה'תרפ"ד), רב אין בלאזשאוו.

## אפשטאם
**רבי הערש מילך** איז געבוירן אין יאר ה'תר"א, (נאך אין יאר וואס זיין זיידע דער בני יששכר איז נפטר געווארן), צו זיין פאטער הרב **דויד שפירא**, רב אין דינאוו, א זון פון הרב צבי אלימלך שפירא, *דער בני יששכר*. און צו זיין מוטער מרת **רחל מינא**.

## רבנות
**רבי הערש מילך** איז געווען רב אין ריבאטוטש, נאכהער אין יאר ה'תרכ"ג איז ער געוארן רב אין בלאזשאוו, נאהנט צו זעכציג יאר, נאך זיין פאטער'ס פטירה י"ט אדר ה'תרל"ד האט ער אנגעהויבן פראווען רעביסטעווע. אין זיין יוגנט איז ער געפארן מיט זיין פאטער צום הייליגן רוזינער און צום שר שלום פון בעלזא, ביי זיבעצען יאר האט ער שוין געדענקט דעם ספר "ברית כהונת עולם" אויף אויסנווענדיג. אין א געלעגענהייט ווען ער האט זיך געשפארט אין לערנען מיט דעם ווייטצענער רב הרב יצחק זילבערשטיין וועגען א היתר עגונה האט ער זיך אויסגעדריקט, אז אין עלטער פון פיר און צוואנציג יאר האט ער שוין געקענט ארבעה חלקי שולחן ערוך אויף אויסנווענדיג. נאך זיין חתונה האט ער געגעסן קעסט ביים צאנזער רב, און ער איז געווען פון די חבריא יונגעלייט וואס דער צאנזער רב האט מיט זיי געלערנט, און ער האט באקומען היתר הוראה פון צאנזער רב.

## הסתלקות
אין יאר ה'תרפ"ג האט **רבי הערש מילך** זיך באזעצט אין ריישא, דארט האט ער זיך געקויפט א הויז אין געעפנט דאס בלאזשאווער קלייזעל. אין טאג פון זיין זיידן רבי דויד'ל דינאווער'ס יארצייט י"ט אדר האט ער באקומען א לונגען אנצינדונג, און צוויי וואכן שפעטער איז ער נפטר געווארן ה' ניסן ה'תרפ"ד. 

## פאמיליע
**רבי הערש מילך** האט געהייראט מרת **שרה**, א טאכטער הרב **משה הורוויץ** רב אין ראזוואדאוו, זייערע קינדער:

* הרב **יהושע שפירא** (י' סיון ה'תרכ"ב - י"ב אדר א' ה'תרצ"ב) , רב אין ריבאטוטש.

* מרת **אלטע מלכה**, די ווייב פון הרב **ברכיה טייטלבוים** (ה'תרכ"ה (אומגעפער) - י"ב ניסן ה'תרע"ז), א זון פון הרב משה יוסף טייטלבוים, רב אין אוהעל.

* הרב **יוסף שפירא** (ה'תרכ"ח - ז' חשוון ה'תר"ן), ער האט געהייראט מרת **חיה מינדל**, א טאכטער פון הרב מאיר משולם שפירא.
 
## זיינע ספרים
* צבי לצדיק - שו"ת
* צבי לצדיק - על התורה 
* צבי לצדיק - מועדים

## זעט אויך 
* דינאוו (הויף)

## רעפערענצן
* *אנציקלופדיה לחכמי גליציה*, מאיר וונדר 

שפירא, צבי אלימלך (בלאזשאוו)
קאַטעגאָריע:דינאוו
קאַטעגאָריע:בלאזשאוו
אינטיפאדע

**אינטיפאדע** איז אן אראביש ווארט אויף אן אויפוואכונג מיט ווילדע אומרוען מכח די בירגער קעגן א הערשאפט, צו דערגרייכן א ציל.
ישעיה נפתלי הירץ שפירא

**רבי ישעיה נפתלי הירץ שפירא זצ"ל** (ה'תקצ"ח - ד' סיון ה'תרמ"ה), רב אין דינאוו.

## אפשטאם
**רבי ישעיה נפתלי** איז געבוירן אין יאר ה'תקצ"ח (אומגעפער), צו זיין פאטער הרב **דויד שפירא**, רב אין דינאוו, א זון פון הרב צבי אלימלך שפירא, *דער בני יששכר*. און צו זיין מוטער מרת **רחל מינא**.

## רבנות
נאך זיין פאטערס פטירה אין יאר ה'תרל"ד איז **רבי ישעיה נפתלי** געווארן רב און רבי אין דינאוו אויף זיין פאטער'ס ארט. ער איז געווען זייער אן אנגעשוואכטער מענטש, דאך האט ער זיך מיטגעטיילט מיט יעדן איינעמס פראבלעמען. **רבי ישעיה נפתלי** פלעגט דאווענען מיט שטארקע געשרייען און מיט א פלאם פייער. ווען **רבי ישעיה נפתלי** איז געווען ביים צאנזער רב האט דער צאנזער רב געזאגט פאר זיינע קינדער זיי זאלן קוקן אויף **רבי ישעיה נפתלי**, מ'קען פון אים שעפן יראת שמים.

## הסתלקות
**רבי ישעיה נפתלי** איז נפטר געווארן יונגערהייט ד' סיון ה'תרמ"ה. ביי חסידים האט מען געזאגט אז זיינע קישקעס זענען פארברענט געווארן פון זיין גרויסן ברען. זיין ברודער דער בלאזשאווער רב האט געזאגט ווען **רבי ישעיה נפתלי** וואלט געהאט קעגנערס אזוי ווי ביי אים וואלט ער לענגער געלעבט.

## פאמיליע
**רבי ישעיה נפתלי** האט געהייראט מרת **אדל רבקה**, א טאכטער פון זיין פעטער (זיין פאטער'ס ברודער) הרב **אלעזר שפירא** פון לאנצהוט, זייערע קינדער:

* מרת **חנה מינדל** ( - כ"ו סיון ה'תרצ"ד), די ווייב פון הרב **יוסף שפירא** (ה'תר"ך (אומגעפער) - י"ז אדר א' ה'תרצ"ב), ממלא מקום פון שווער, רב אין דינאוו, א זון פון איר פעטער (איר מוטער'ס ברודער) הרב צבי אלימלך שפירא, רב אין בערטש.
 
* מרת **נחמה טילא**, די ווייב פון הרב **נחמיה שפירא** (ה'תרל"ד - ה'תש"ב), א זון פון הרב משה יהודה ליב שפירא, רב אין סטריזשעוו, א זון פון איר פעטער (איר מוטער'ס ברודער) הרב **שלמה שפירא** רב אין מונקאטש, דער *שם שלמה*.
 
## זיינע ספרים
* הנותן אמרי שפר

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דינאוו
שפירא, ישעיה נפתלי הירץ
מאיר יהודה שפירא (בוקאווסק)

**רבי מאיר יהודה שפירא זצ"ל** (ה'תר"ו - י"ט תשרי ה'תרס"ח), רבי אין בוקאווסק.

## אפשטאם
'''רבי מאיר'ל''' איז געבוירן אין יאר ה'תר"ו, צו זיין פאטער הרב **דויד שפירא**, רב אין דינאוו, א זון פון הרב צבי אלימלך שפירא, *דער בני יששכר*. און צו זיין מוטער מרת **רחל מינא**.

## רבנות
'''רבי מאיר'ל''' איז געווען רבי אין בוקאווסק, נאענט צו דריי און דרייסיג יאר. טויזנטער יידן פלעגן זיך צו פראווען ביי אים. 

אין יאר ה'תרמ"ג נאך דערפטירה פון זיין פעטער הרב משה שעהנפעלד, האט זיין זון הרב צבי אלימלך שעהנפעלד געבעטן '''רבי מאיר'ל''' ער זאל דערווייל זיין רב אין מעזשילאבריץ ביז ער וועט אויפוואקסן אין קענען ווערן רב אויף זיין פאטער'ס ארט.

## הסתלקות
'''רבי מאיר'ל''' איז נפטר געווארן אין עלטער פון דריי און זעכציג יאר, דעם דריטן טאג חול המועד סוכות, י"ט תשרי ה'תרס"ח. 

## פאמיליע
'''רבי מאיר'ל** האט געהייראט **בזיווג ראשון** מרת **שיינדל רחל**, א טאכטער פון הרב **יוסף אלטער האגער** רב אין ראדאוויץ, א זון פון הרב חיים האגער, פון קאסאוו. זי איז נפטר געווארן ביים געבורט פון איר איינציגע טאכטער:

* מרת **שיינדל רחל**, די ווייב פון איר פעטער הרב **חיים זיידא האגער** א זון פון הרב משה האגער פון ראדאוויץ.

נאך דער פטירה פון זיין ערשטער ווייב, האט **רבי מאיר'ל** געהייראט **בזיווג שני** איר שוועסטער-קינד מרת **מרים** א טאכטער פון הרב **ישראל פון קרעמניץ** (אן איידעם פון הרב חיים האגער פון קאסאוו), א זון פון הרב מרדכי פון קרעמניץ, א זון פון הרב זלאטשאווער מגיד. זייערע קינדער:

* מרת **הינדא מלכה''' (א' ניסן ה'תרל"ד - ), די ווייב פון הרב **אלעזר הורוויץ**, רב און גראדזיסק, א זון פון הרב אברהם חיים הורוויץ, רב אין פלאנטש.
 
* מרת **חיה טויבע**, (ט' ניסן ה'תרל"ה - ), די ווייב פון הרב **דוד שפירא** פון סאנוק.

* הרב **דוד שפירא** (ה' שבט ה'תרל"ז - כ"ט שבט ה'תרפ"ד), ממלא מקום פון פאטער, רבי אין בוקאווסק, ער האט געהייראט מרת **בינה** א טאכטער פון הרב יהושע הורוויץ, רב אין דזשיקאוו, **בזיווג שני** האט ער געהייראט מרת **שרה** א טאכטער פון הרב חנניה יו"ט ליפא טייטלבוים רב אין סיגעט.

* מרת **חנה מינדל**, (כ' ניסן ה'תרל"ח - ), די ווייב פון הרב **פנחס יוסף הלוי קאנער** פון סאנוק.

## זיינע ספרים
* אור למאיר

## זעט אויך 
* דינאוו (הויף)

## רעפערענצן
* *אנציקלופדיה לחכמי גליציה*, מאיר וונדר 

שפירא, מאיר יהודה
קאַטעגאָריע:דינאוו
אריה לייביש מרדכי האלבערשטאם

**רבי אריה לייביש מרדכי האלבערשטאם זצ"ל** (ה'תרל"ב – כ"ז חשוון ה'תרצ"א), פון שינאווא, באקאנט אלס רבי לייביש מרדכי.

## אפשטאם
**רבי לייביש מרדכי** איז געבוירן געווארן אין יאר ה'תרל"ב (אומגעפער), צו זיין פאטער הרב **משה האלבערשטאם** רב אין שינאווא, א זון פון הרב יחזקאל שרגא האלבערשטאם, דער שינאווער רב, א זון פון הרב חיים האלבערשטאם, דער צאנזער רב. 

## רבנות
**רבי לייביש מרדכי** האט געוואוינט אין שינאווא, און אין יאר ה'תרפ"ב האט ער זיך באזעצט אין קראקא, ער איז געווען באקאנט פאר זיין גלייכקייט און ערליכקייט, טויזענטער חסידים פון נאנט און ווייט פלעגען קומען זיך פראווען ביי אים.

## הסתלקות
איעדעס מאל וואס **רבי לייביש מרדכי** פלעגט קומען קיין צאנז האט ער אויפגעפאסט נישט צו נעכטיגן דארט, ער האט געזאגט אז דער פאטער ריפט אים, איינמאל ווען ער האט זיך נישט געפילט גוט, איז ער געבליבן איבערנעכטיגן, און ער איז פלוצלינג נפטר געווארן כ"ז חשוון ה'תרצ"א, און ליגט אין צאנז נעבען זיין פאטער.

## פאמיליע
**רבי לייביש מרדכי** האט געהייראט מרת **דבורה** א טאכטער פון הרב **ישראל יעקב יוקיל טייטלבוים**, רב אין וואלאווע, א זון פון הרב שמואל טייטלבוים, רב אין גארליץ, א זון פון הרב אלעזר ניסן טייטלבוים, רב אין דראהאביטש, א זון פון דעם ישמח משה. זייערע קינדער:

* הרב **יקותיאל יהודה האלבערשטאם** הי"ד (ה'תרנ"ג (אומגעפער) - ה'תש"ב (אומגעפער) ), ממלא מקום פון פאטער, שינאווער רבי אין צאנז. ער האט געהייראט א טאכטער פון הרב **שמואל שפירא** רב אין רעדים. ער איז אומגעקומן אויף קידוש השם מיט זיין פאמיליע, הי"ד.

* מרת **ריווא** הי"ד, די ווייב פון הרב **יצחק מאסקאוויטש** (ה'תר"ס - ט' חשוון ה'תרצ"א), שאצער רבי פון לאנדאן, א זון פון הרב שלום מאסקאוויטש פון שאץ-לאנדאן. זי איז אומגעקומן אויף קידוש השם מיט אירע קינדער, הי"ד.
** **ישראל יעקב יוקל** הי"ד... **יחזקאל שרגא** הי"ד... **יוטקע ליפשע** הי"ד...

* הרב **משה האלבערשטאם**, פון שינאווא, ער איז אומגעקומן אויף קידוש השם מיט זיין רביצין און זעקס קינדער, הי"ד.

* הרב **יחזקאל שרגא האלבערשטאם** (ה'תרנ"ה (אומגעפער) - ה'תש"ג (אומגעפער) ), ממלא מקום פון פאטער, *שינאווער רבי* אין שינאווא,  ער האט געהייראט א טאכטער פון הרב **יהושע האלבערשטאם** רב אין באכניא א זון פון הרב אשר מאיר האלבערשטאם רב אין באכניא, ער איז אומגעקומן אויף קידוש השם מיט זיין פאמיליע, הי"ד.

* מרת **רחל**, די ווייב פון הרב **יעקב הורוויץ**, מעליצער רב, א זון פון הרב אלעזר הורוויץ פון בארווע, א זון פון הרב נפתלי הורוויץ רב אין מעליץ, זי איז אומגעקומן אויף קידוש השם מיט איר פאמיליע, הי"ד.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:שינאווא
מנחם מענדל האלבערשטאם (סטראפקאוו)

**רבי מנחם מענדל האלבערשטאם זצ"ל** (ה'תרל"ג - ו' אייר ה'תשי"ד), דער סטראפקאווער רב.

## אפשטאם
**רבי מענדל** איז געבוירן אין יאר ה'תרל"ג, צו זיין פאטער הרב **אברהם שלום האלבערשטאם**, רב אין סטראפקאוו, א זון פון הרב יחזקאל שרגא האלבערשטאם, *דער שינאווער רב*, א זון פון הרב חיים האלבערשטאם, *דער דברי חיים*. אין צו זיין מוטער מרת **חיה יהודית** א טאכטער פון הרב **אברהם חיים הורוויץ** (דער צווייטער) פון לינסק,אן אור-אייניקל פון **ראפשיצער רב**.

## רבנות
**רבי מענדל** האט געהאט היתר הוראה פון הרב שמואל ענגיל רב אין ראדאמישל. נאך ביים פאטער'ס לעבן איז ער שוין געווען ראש הישיבה און רב אין סטראפקאוו, נאך זיין פאטער'ס פטירה איז **רבי מענדל** געווארן רבי.

ביי די צווייטע וועלט קריג איז **רבי מענדל** אנטלאפן קיין באדאפעסט און פון דארט קיין פרעשבורג, פון פרעשבורג האט מען אים אריבער געשמאגעלט קיין שווייץ.

חנוכה ה'תש"ז איז **רבי מענדל** אנגעקומן קיין ברוקלין און הרב ישראל זופניק האט אים געעפענט א בית המדרש דברי יחזקאל.

## הסתלקות
ווען **רבי מענדל** איז קראנק געווארן איז דער סקווערער רבי און דער סאטמערער רבי געווען ביי זיין בעט, זיי האבען געהייסן מ'זאל אים אריין פירן אין שפיטאל, ווי ער איז נפטר געווארן מוצאי שבת ו' אייר ה'תשי"ד, אין ברוקלין. אויף דעם פארלאנג פון דעם סאטמערער רבי האט מען אים ארויפגעפירט קיין ארץ ישראל, ער ליגט אין דעם הר המנוחות אין ירושלים.

 
## פאמיליע
**רבי מענדל** האט געהייראט **בזיווג ראשון** מרת **אסתר** א טאכטער פון הרב **יעקב קאפיל פרנס**

**בזיווג שני** האט **רבי מענדל** געהייראט מרת **בריינדיל** א טאכטער פון הרב **שלמה ברוך פראגער**, רב אין פעטראוועסלא, אן אייניקל פון *מהר"ם שיק*. זיינע קינדער:

* הרב **דוד האלבערשטאם** הי"ד, רב אין דאברא, ער האט געהייראט א טאכטער פון יאסלא רב.
* הרב **יחזקאל שרגא האלבערשטאם הי"ד**, רב אין וורנאוו. ער האט געהייראט מרת **חיה שרה** א טאכטער פון הרב **נפתלי רובין**, רב אין ווישניצא. זייער טאכטער:
** מרת **חנה שיינדיל** די פרוי פון הרב **ישראל צבי רובין**.
** הבחור **חיים האלבערשטאם** הי"ד.
** הבחור **שמואל האלבערשטאם** הי"ד.
** הבחור **דוד האלבערשטאם** הי"ד.
** הבתולה **צפורה** הי"ד.
* הרב **חיים האלבערשטאם**, ער האט גיהייראט מרת **רבקה** א טאכטער פון הרב **אריה לייביש ראזענפעלד**, רב אין מאשציסק. 
* הרב **אברהם נפתלי האלבערשטאם**, דיין אין סאטמאר, ער האט געהייראט א טאכטער פון הרב **חיים האלבערשטאם**, רב אין סאטמאר, א זון פון הרב שלום אליעזר האלבערשטאם, רב אין ראצפערט. ער איז אומגעקומן צוזאמן מיט זיין פאמיליע אין אושוויץ אין יאר ה'תש"ד, הי"ד.
* החתן **אריה לייביש האלבערשטאם** הי"ד.
* הבחור **יעקב קאפיל האלבערשטאם** הי"ד.
* מרת **רייצא**, די פרוי פון הרב **חיים אלעזר בינדיגער**, רב אין שינאווא, א זון פון הרב אלימלך בינדיגער, רב אין שינאווא. 
* מרת **חנה רחל**, די פרוי פון הרב **משה אהרן האלבערשטאם**, א זון פון הרב יחיאל נתן האלבערשטאם רב אין בארדיוב.

## זיינע ספרים
* דברי מנחם

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:שינאווא
האלבערשטאם, מנחם מענדל
דוד האלבערשטאם (סאקאלאוו)

**רבי דוד האלבערשטאם זצ"ל** (ה'תרל"ח – ה'תרצ"ה), רב אין סאקאלאוו.

## אפשטאם
**רבי דוד** איז געבוירן געווארן אין יאר ה'תרל"ח, צו זיין פאטער הרב **משה האלבערשטאם** רב אין שינאווא, א זון פון הרב יחזקאל שרגא האלבערשטאם, דער שינאווער רב, א זון פון הרב חיים האלבערשטאם, דער צאנזער רב. 

## רבנות
אין יאר ה'תר"ס איז **רבי דוד** געווארן רב אין סאקאלאוו. ביים ערשטן וועלט קריג איז **רבי דוד** אנטלאפן קיין וויען.

## הסתלקות
**רבי דוד** איז נפטר געווארן אין יאר ה'תרצ"ה (אומגעפער), און ער ליגט אין אמעריקא.

## פאמיליע
**רבי דוד** האט געהייראט מרת **רעכיל** א טאכטער פון הרב **אברנם אבלי אינגבער**, פון ריישא, זי איז אומגעקומן אויף קידוש השם הי"ד. זייערע קינדער:

* הרב **יחיאל מיכל האלבערשטאם**, ער האט געהייראט מרת **ביילא** א טאכטער פון הרב שלמה ?, זיי זענען אומגעקומען אויף קידוש השם מיט זייערער קינדער שלמה און ליפטשע, הי"ד.

* מרת **הינדא מירל** ( - כ"ד אדר ב' ה'תש"ג), זי איז אומגעקומן אויף קידוש השם מיט איר צען יעריגן זון, הי"ד.

* הבחור **אברהם אבא האלבערשטאם**, ער איז אומגעקומן אויף קידוש השם, הי"ד.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:שינאווא
שלום ראזענפעלד

**רבי שלום ראזענפעלד זצ"ל** (ה'תק"ס - כ' חשוון ה'תרי"ב), רב אין קאמינקא

## אפשטאם
**רבי שלום** איז געבוירן אין ראווא אין יאר ה'תק"ס, צו זיין פאטער ר' **יעקב יוסף הלוי ראזענפעלד**, א זון פון ר' שלום הלוי ראזענפעלד, באקאנט מיט דעם נאמען *דער ראווער גראף*. און צו זיין מוטער מרת **יענטא** א טאכטער פון, ר' **יהושע צבי העשיל**, פון באר.

## דער ראווער עילוי
צדיקים האבן געזאגט אז **רבי שלום** האט זייער א הויכע נשמה, דער שר שלום פון בעלז און דער רוזשינער האבן געזאגט אז זיין נשמה איז פון דעם ווילנער גאון.

אין זיין יוגנט האט **רבי שלום** געלערנט ביי הרב צבי הירש חריף און ביי הרב שלמה קלוגער ווען זיי זענען געווען אין ראווא.

**רבי שלום** שרייבט צום ענדע פון מסכת נדה פון זיין ש"ס **היום בן תשע שנים אנכי, היום סיימתי ש"ס**

## רבנות
נאך זיין חתונה האט **רבי שלום** געוואוינט אין זיין שטאט ראווא ביז אין יאר ה'תקפ"ב, אין עלטער פון צוויי און צוואנציג יאר, ווען מען האט אים אויפגענומען רב אין יאריטשאוו, (צדיקים האבן גערופן די שטאט יראה - תשובה). פופצן יאר איז **רבי שלום** געווען רב אין יאריטשאוו נאכהער איז ער אין יאר ה'תקצ"ז געווארן רב אין קאמינקא.

## הסתלקות
**רבי שלום** איז נפטר געווארן אין קאמינקא כ' חשוון ה'תרי"ב, און מען האט אים דארט געלייגט .

## פאמיליע
נאך פאר די דרייצן יאר, איז **רבי שלום** געווארן א חתן מיט מרת **חנה גאלדא** א טאכטער פון הרב **נפתלי נתן הירש**, ''דער קרעשוב'ער גראף'', אן אייניקל פון רבי צבי הירש באלחוב'ער דער רבי פון די *פני יהושע*. זייער איינצוגער זון:

* רבי **יהושע ראזענפעלד** (ה'תק"ץ (אומגעפער) - י"ז חשוון ה'תרנ"ז), ממלא מקום פון פאטער, רב אין קאמינקא.

## ספרים
* **אוהב שלום** צוזאמען גענומען דורך הרב נחום מאיר גערמאן ה'תשמ"ג

## רעפערענצן
* *אוהב שלום*
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:קאמינקא
ראזענפעלד, שלום
אלעזר ראזענפעלד

**רבי אלעזר הלוי ראזענפעלד זצ"ל** (י' ניסן ה'תרכ"ב - ז' מנחם אב ה'תש"ג) רבי אלעזר'ל אשפעצינער.

## אפשטאם
'''רבי אלעזר'ל''' איז געבוירן געווארן י' ניסן ה'תרכ"ב אין קאמינקא, צו זיין פאטער הרב **יהושע ראזענפעלד**, רב אין קאמינקא, א זון פון הרב שלום ראזענפעלד, רב אין קאמינקא. און צו זיין מוטער מרת **שיינדל** א טאכטער פון הרב **שמואל צבי הירש**, פון דרישקאפאלי, א זון פון הרב אלעזר רוקח פון די חכמי בראד (דער פאטער פון דער שר שלום פון בעלזא).

## רבנות
נאך זיין חתונה האט '''רבי אלעזר'ל''' געגעסען קעסט איין יאר ביי זיין שוואגער הרב יצחק טוביה רובין אין צאנז. 

אין יאר ה'תרמ"ה איז '''רבי אלעזר'ל''' געווארן רב אין באכניא, אין יאר ה'תרנ"ז רב אין קאמינקא, און אין יאר ה'תרס"ז האט ער זיך באזעצט אין אשפעצין (פון דארט נעמט זיך דער נאמען '''רבי אלעזר'ל אשפעצינער'''). ט"ו מנחם אב ה'תרצ"ו איז '''רבי אלעזר'ל''' ארויף געפארן קיין צפת, און ווינטער ה'תרצ"ז האט '''רבי אלעזר'ל''' זיך באזעצט אין ירושלים און געגרינדערט א בית המדרש אין מאה שערים, זומער ה'תרצ"ט איז '''רבי אלעזר'ל** צוריק געקומען קיין אשפעצין.

## הסתלקות
**רבי אלעזר'ל''' איז נפטר געווארן ז' מנחם אב ה'תש"ג.

## פאמיליע
אין יאר ה'תרכ"ח (אומגעפער) - ביי די זעקס יאר - איז '''רבי אלעזר'ל** פארלויבט געווארן מיט מרת **פראדיל** א טאכטער פון הרב **חיים האלבערשטאם''', דער צאנזער רב. און געהייראט מיט איר אין יאר ה'תרל"ח (שוין נאך די פטירה פון צאנזער רב). דער שינאווער רב א ברודער פון די כלה איז געווען דער אונטער-פירער. זייערע קינדער:

* הרב **חיים אלכסנדר ראזענפעלד** הי"ד (ה'תרמ"ב - ה'תש"ג (אומגעפער) ), רב אין זאסאלע, ער האט געהייראט מרת **חיה** א טאכטער פון זיין פעטער (זיין מוטער'ס שוואגער) הרב **יצחק טוביה רובין**.

* מרת **שיינדיל**, די ווייב פון הרב **אריה לייביש ראזענפעלד** פון מאשציסק.

* הרב **שלום ראובן ראזענפעלד** (ה'תרמ"ה - י"ט תשרי ה'תרע"ח), פון אשפצין, ער האט געהייראט מרת **חנה גאלדא** א טאכטער פון זיין פעטער (זיין פאטערקס ברודער) הרב **שלום ראזענפעלד** (דער צווייטער) רב אין קאמינקא.

* מרת **חנה גאלדא** די ווייב פון הרב **אשר ישעיה הורוויץ**, א זון פון הרב מרדכי דוד הורוויץ, רב אין אלפין און אולינוב

* מרת **מרים רעכיל** די ווייב פון הרב **יונה באראן**, פון יאסלא, א זון פון הרב מנחם מענדל באראן, פון יאסלא, א זון פון הרב אליעזר ירוחם באראן, פון קראקא.

* הרב **נפתלי שמואל צבי ראזענפעלד** הי"ד, רב אין אשפעצין, ער האט געהייראט מרת **יוכבד רייצא** א טאכטער פון הרב **שמואל שמעלקא עזריאל תאומים-פרענקל** רב אין קלאסנא-וויעליטשקא. זיי זענען אומגעקומען אויף קידוש השם צוזאמען מיט ניין קינדער, געבליבן לעבען א טאכטער:
** מרת **פראדיל**, די ווייב פון הרב **נפתלי וויעטשנער** פון ניו יארק.

* מרת **חיה שרה** די ווייב פון הרב **יעקב צבי האלבערשטאם** הי"ד, (ה'תרנ"ו (אומגעפער) –  ה'תש"ג), רב אין סוכא.

* מרת **שרה מלכה דבורה** די ווייב פון הרב **דוד האלבערשטאם** הי"ד, פון יאשליסק, א זון פון הרב מנחם מענדל האלבערשטאם, רב אין פריסטיק.

## זעט אויך
* קאמינקא (הויף)
* צאנז (הויף)

## רעפערענצן
* *אוהב שלום* - צוזאמען גענומען דורך הרב נחום מאיר גערמאן ה'תשמ"ג
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:גאליציאנער רבנים
אלעזר
קאַטעגאָריע:צאנז
קאַטעגאָריע:גדולי ישראל ארויף קיין א"י
יהושע ראזענפעלד

**רבי יהושע ראזענפעלד זצ"ל** (ה'תק"ץ - י"ז חשוון ה'תרנ"ז), רב אין קאמינקא

## אפשטאם
**רבי יהושע** איז געבוירן אין יאר ה'תק"ץ (אומגעפער), צו זיין פאטער הרב **שלום ראזענפעלד**. און צו זיין מוטער מרת **חנה גאלדא** א טאכטער פון הרב **נפתלי נתן הירש**, ''דער קרעשוב'ער גראף''.

## רבנות
**רבי יהושע** איז געווען רב אין יאריטשאוו, נאכהער איז ער געווארן רב אין קאמינקא.

## הסתלקות
**רבי יהושע** איז נפטר געווארן י"ז חשוון ה'תרנ"ז. 

## פאמיליע
**רבי יהושע** האט געהייראט מרת **שיינדל** א טאכטער פון הרב **שמואל צבי הירש רמר"ז**, פון דרישקאפאלי, אן איידעם פון הרב אלעזר רוקח פון די חכמי בראד (דער פאטער פון דער שר שלום פון בעלזא). זייערע קינדער:

* הרב **שלום ראזענפעלד** (ה'תרי"ג (אומגעפער) - ה'תר"ץ (אומגעפער) ), ממלא מקום פון פאטער, רב אין קאמינקא. ער האט געהייראט מרת **ביילא** א טאכטער פון הרב אברהם אבא הורוויץ רב אין שענדישאוו.
 
* הרב **אלעזר ראזענפעלד** (י' ניסן ה'תרכ"ב - ז' מנחם אב ה'תש"ג), ער האט געהייראט מרת **פראדל** א טאכטער פון הרב **חיים האלבערשטאם**, *דער צאנזער רב*.

* מרת **רבקה הענא**, די ווייב פון הרב **שלמה האלבערשטאם** (ה'תר"ז - א' תמוז ה'תרס"ה), דער ערשטער באבאווער רב.

* מרת **יענטא**, די עגונה פון הרב **משה חיים ראבינאוויטש**, א זון פון הרב צמח ראבינאוויטש, א זון פון הרב נתן דוד ראבינאוויטש, רב אין שידלאווצא.

* מרת **דבורה**, די ווייב פון הרב **אלטער אייכנשטיין** (ה'תר"י (אומגעפער) - ה'תר"ף (אומגעפער) ), רב אין יאריטשאוו, א זון פון הרב שלמה יעקב אייכנשטיין, א זון פון הרב יצחק אייזיק אייכנשטיין פון זידיטשוב.

## רעפערענצן
* *אוהב שלום*
* *אנציקלופדיה לחכמי גליציה*, מאיר וונדר
* *רבינו הקדוש משינאווא* חלק ב' עמ' תסז
* *הראשון לשושלת בריסק* עמ' 354.

קאַטעגאָריע:קאמינקא
Active Directory

[קליין|250px|אַ טיפּישער Active Directory פֿענסטער נוצנדיק די גראַפֿישע [MMC]]
**Active Directory** י(AD) איז אַ טעכנאָלאָגיע געשאַפֿן דורך מײַקראָסאָפֿט װעלכע באַזאָרגט פֿאַרשײדנע נעצװערק סערװיזן. עס איז באַפרײַט געװאָרן צום ערשטן אין Windows 2000 Server און עס איז זײער אַנטװיקלט געװאָרן אין Windows Server 2003 און אין Windows Server 2008.

Active Directory דערלױבט אַדמיניסטראַטאָרן צו באַשטימען פּאָליסן און צעװיקלען װײכװאַרג פֿאַר אַן אָרגאַניזאַציע. Active Directory נעצװערק קען װאַריִיִרן סײַ אַ קלײן אינסטאַלאַציע מיט עטלעכע הונדערטער אָביעקטן, און סײַ אַ ריזיקע אינסטאַלאַציע מיט מיליאָנען אָביעקטן.

אַ Active Directory סטרוקטור איז אַ היעראַרכישע גערעם פֿון אַן אָביעקט װאָס באַדינט װי אַ Directory Service אין דרײַ הױפּט קאַטעגאָריעס: רעסורסן (װי צום בײַשפּיל דרוקערס), סערװיזן (צום בײַשפּיל בליצפּאָסטן) און באַנוצער חשבונות און גרופּעס. די AD באַזאָרגט אינפֿאָרמאַציע פֿונעם אָביעקט, אָרגאַניזירט דעם אָביעקט, קאָנטראָלירט דעם צוטריט און שטעלט אײַן די זיכערקײַט פֿונעם אָבײעקט.

יעדער אָביעקט רעפּרעזענטירט אַן אײנציקע זאַך מיט זײנע אַטריבוטן (אײגנקײַטן), למשל אַ באַנוצער, אַ קאָמפּיוטער צי אַ דרוקער. אַזעלכע אָביעקטן האַלטן אין זיך אַנדערע אָביעקטן.

Active Directory אַרבעט צוזאַמען מיט דער DNS־דינער, די AD דערהײַנטיקט נאָכאַנאַנד DNS־רעקאָרדן צו דער DNS דאַטן־באַזע.

קאַטעגאָריע:Windows
אהרן האלבערשטאם (ביאלא)

**רבי אהרן האלבערשטאם הי"ד** (ה'תרכ"ה - כ"ו סיון ה'תש"ב) רב אין ביאלא-ביליץ.

## אפשטאם
**רבי אהרן** איז געבוירן אין צאנז אין יאר ה'תרכ"ה, צו זיין פאטער, הרב **יוסף זאב האלבערשטאם**, רב אין באכניא, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **צפורה** א טאכטער פון הרב **מנחם מענדל רובין** פון גלאגאוו, (אן איידעם פון הרב מאיר הלוי ראטטענבערג פון אפטא, *דער אור לשמים*), א זון פון הרב אשר ישעיה רובין פון ראפשיץ. 

## רבנות
פון קליינעהייט האט **רבי אהרן** געדארשט צו לערנען, ער איז געווען דאס ליבלינגס קינד פון זיין עלטער זיידן דער צאנזער רב וועלכער פלעגט אים שטענדיג פארהערן. דער צאנזער רב האט געזאגט פאר זיין פאטער דער קשאנאווער רב, דיין אייניקל האט א נשמה פון איינעם פון די גדולים פון פאר דריי הונדערט יאר.
אין עלטער פון דרייצען יאר האט **רבי אהרן** געענדיגט ש"ס. אין יאר ה'תרמ"ט איז ער געווארן רב אין ביאלא נעבען ביליץ.

## הסתלקות
**רבי אהרן** איז אומגעקומן אויף קידוש השם כ"ו סיון ה'תש"ב, הי"ד.

## פאמיליע
אין יאר ה'תרל"ט האט **רבי אהרן** געהייראט **בזיווג ראשון** מרת **רבקה רחל** א טאכטער פון הרב **אלטער מאיר דוד הלוי ראטטענבערג**, רבי פון וואלבראם, זי איז נפטר געווארן כ"ג ניסן ה'תרמ"א ביים געבורט פון איר זון:

* הרב **מנחם בנימין בן-ציון הלוי ראטטענבערג** (ה'תרמ"א - כ"ג ניסן ה'תשי"ז), , וואוידיסלאווער רב - ברוקלין

**בזיווג שני** האט **רבי אהרן** געהייראט מרת **דבורה** א טאכטער פון הרב **יהושע יצחק קליגער**, רב אין גריידינג. זייערע קינדער:

* די ווייב פון הרב **יואל משה פינטער** פון ברוקלין.
* הרב **יעקב האלבערשטאם**, ער האט געהייראט מרת **רויזא** א טאכטער פון הרב **שמחה**, פון סאנוק.
* מרת **רויזא**, די ווייב פון הרב **נפתלי בינדיגער**, פון פרעמישלא.
* מרת **אסתר**, די ווייב פון הרב **יעקב ציגלער**.
* מרת **רייזל**.
* מרת **גיטל**, די ווייב פון הרב **ישראל לעבערטוב**.
* הרב **דוד האלבערשטאם**, ער האט געהייראט א טאכטער פון הרב **יוסף הורוויץ** פון קראס.
* הרב **משולם האלבערשטאם**.
* הרב **חיים האלבערשטאם** 
* הבתולה **חוה**.

## זיינע ספרים
* מגד ארץ - פרי מגדים או"ח
* פרי נאה - פרי מגדים יו"ד
* מוצל מאש

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
Microsoft Exchange Server

**Microsoft Exchange Server** איז אַ קאמפיוטער פראגראם אַנטװיקלט דורך מײַקראָסאָפֿט. די פּראָגראַם באַדינט װי אַ דינער פֿאַר אַ בליצפּאָסט, פֿאַר אַ קאַלענדאַר און פֿאַר אױפֿגאַבעס.

אַנטװיקלונג פֿון אַלע װערסיעס:
* Exchange Server 4.0
* Exchange Server 5.0
* Exchange Server 5.5
* Exchange Server 2000
* Exchange Server 2003
* Exchange Server 2007
* Exchange Server 2010

קאַטעגאָריע:Windows קאמפאנענטן
אשר ישעיה רובין

**רבי אשר ישעיה רובין זצ"ל** (ה'תקל"ה - י"ד ניסן ה'תר"ה), איז געווען דער רב אין ראפשיץ, מערב גאליציע.

## אפשטאם
'''רבי אשר'ל''' איז געבוירן אין ווארשא אין יאר ה'תקל"ה (אומגעפעהר), צו זיין פאטער "דער שניידער" הרב **אליעזר ליפמאן רובין** פון די צדיקים נסתרים אין ווארשא. און צו זיין מוטער מרת **פֿרומעט** א טאכטער פון **הרב אשר**, רב אין נאראל, באקאנט אלס ''דער גרויסער רבי אשר'ל*, אן איידעם פון הרב מאיר איש הורוויץ, רב אין טיקטין, באקאנט אלס דער *מהר"ם טיקטין''.

## זיינע רבי'ס
'''רבי אשר'ל** איז געפארן צו די ראשי החסידות פון זיין דור, דער **חוזה פון לובלין**, דער **קאזשניצער מגיד**, **רבי מענדלע רימאנובער**, און צום **אוהב ישראל'''.

## רבנות
אין יאר ה'תקפ"ז נאך זיין שווער'ס פטירה, איז '''רבי אשר'ל** געווארן דער ממלא מקום, רב אין ראפשיץ. די ראפשיצער חבריא זענען ווייטער געפארן צו **רבי אשר'ל**, וו.צ.ב.ש. **רבי שמעון יעראסלאווער** האט אויסגערימט זיין ענוה, דער **דברי חיים** האט געזאגט ער איז די ליכט פון די וועלט, **רבי שלום קאמינקא**.

## הסתלקות
**רבי אשר'ל''' איז נפטר געווארן ערב פסח י"ד ניסן ה'תר"ה, אין דעם מאמענט האט מען ערשט פארשטאנדן וואס זיין רבי דער חוזה האט געזאגט ווען ער האט אים געזען דאס ערשטע מאל, ''"א שיינער קרבן פסח'ל"*.
## פאמיליע
אויף דעם פארשלאג פון זיין רבין דער חוזה פון לובלין האט *'רבי אשר'ל** געהייראט מרת **רייצא** די איינציגע טאכטער (בת יחידה) פון הרב **נפתלי צבי הורוויץ'*, *דער ראפשיצער רב''.

* הרב **מנשה רובין** (ה'תקנ"ה (אומגעפעהר) - ה'תרכ"א), ממלא מקום פון פאטער, רב אין ראפשיץ.
* הרב **אהרן רובין** (ה'תק"ס (אומגעפעהר) - ה'תרי"ז), רב אין רימאנאוו.
* הרב **אלימלך רובין** (ה'תקס"ה (אומגעפעהר) - ב' תמוז ה'תרכ"ב), רב אין סאקאלאוו.
* הרב **מנחם מענדל רובין** (ה'תקס"ו - א' דר"ח אלול ה'תרל"ג), רב אין גלאגאוו.
* הרב **יחיאל רובין** (ה'תק"ע - כ' תמוז ה'תר"ך), רב אין קאלבאסאוו.
* מרת **חנה** די ווייב פון הרב **משולם פייבוש האלפרין**, פון ברעזאן.
* די ווייב פון הרב **יצחק רייך**.

## זיינע ספרים
* אור ישע

## רעפערענצן
* *זרעא קדישא*
* *אנציקלופדיה לחכמי גליציה*, מאיר וונדר

 
רובין, אשר ישעיה
קאַטעגאָריע:ראפשיץ
משולם זושא פון האניפאלי

**רבי משולם זוסיא זצ"ל** (ה'תס"ה - ב' שבט ה'תק"ס), פון אניפאלי, באקאנט אלס '''''דער רבי ר' זושא''**.

## אפשטאם
**דער רבי ר' זושא''' איז געבוירן (אומגעפעהר) אין יאר ה'תס"ה, צו זיין פאטער הרב **אליעזר ליפמאן**. און צו זיין מוטער מרת **מירל**. **רבי אליעזר ליפמאן** איז געווען א רייכער מענטש ער האט פארמאגט אן ארענדע נעבן טיטשין, גאליציע, (אכט קילאמעטער פון דער שטאט ריישא), '''דער רבי ר' זושא** האט געזאגט אויף זיין פאטער ער איז געווען א **"מרא דחושבנא"**. אויף זיין מוטער האט **דער רבי ר' זושא** געזאגט, אז זי האט מיטאמאל נישט געקענט דאווענען פון א סידור, נאר ברכות זאגן האט זי געקענט. דערצו האט ער געזאגט אז אויף דעם ארט וואו זי האט געזאגט ברכות יעדן אינדערפרי, האט גערוט די שכינה הקדושה.

זיי האבן געהאט זיבן קינדער פון דעם איז באקאנט:
* **דער רבי ר' זושא**  
* **דער רבי ר' אלימלך** 
* הרב **נתן** ער איז געווען רב אין סטיטשין
* הרב **אברהם** פון קעניגסבערג
* די שוויגער פון הרב **פסח לאנגזאם'* דער פאטער פונעם בני יששכר

אויף די עלטערע יארן האבן זיי זיך געצויגן קיין טיטשין און ליגן דארט אויפן בית החיים. אויף דער מצבה איז ארויפגעקריצט:

*פ"נ איש תם וישר האלוף התורני מו"ה ר' אליעזר ליפמאן ב"ר משה זצ"ל נפטר י"א אדר*

## וואנדערונגען
די צוויי הייליגע ברידער *'דער רבי ר' זושא** מיט **דער רבי ר' אלימלך** האבן זיך ארויסגעלאזט אפרעכטן גלות. זיי זענען געגאנגען פון שטאט צו שטאט, ביז גאר ווייטע ערטער.
 
אין זיין יוגנט האט  **דער רבי ר' זושא** געוואוינט אין פארשידענע פלעצער צווישן זיי אין אוסטראה, נאכהער האט ער זיך באזעצט אין האניפאלי.

## הסתלקות
**דער רבי ר' זושא'* האט געלעבט לאנגע יארן, אומגעפעהר פינף און ניינציג יאר, אויפן ספר *שו"ת מאיר נתיבים'' (געדריקט אין יאר ה'תקנ"א) איז דא אן הסכמה פונעם '''רבי ר' זושא**, ווערט ער שוין דארט באטיטלט "הישיש". 

די לעצטע זיבן יאר פאר **דער רבי ר' זושא''' איז נפטר געווארן, איז ער געלעגן אין בעט מיט שטארקע יסורים, ער האט אויף זיך אונטערגענומען צו ליידן יסורים לכפרת ישראל. 

רבי מאט'עלע טשערנאבילער פלעגט זאגן, אז '''דער רבי ר' זושא'* איז געווען, *דער אמת'ער צדיק הדור, ער האט אויף זיך געטראגן דעם יאך פונעם גאנצן כלל ישראל*. 

*'דער רבי ר' זושא''' איז נפטר געווארן ב' שבט ה'תק"ס, און ער ליגט אין אניפאלי נעבן זיין רבי'ן, ''דער רבי ר' בער פון מעזריטש*, און נעבן זיין גיטרייען גוטן פריינד הרב יהודה ליב הכהן, דער פארפאסער פון ספר *אור הגנוז*.

אויף זיין מצבה איז געווען אויסגעקריצט:

*פ"נ קדוש ה, אדמו"ר הרב החסיד המפורסם רשכבה"ג עובד ה מאהבה והשמח ביסורים ורבים השיב מעון כ"ש מו"ה רבי משולם זיסל ברא"ל זלה"ה שנת תק"ס ב' שבט*

## פאמיליע
*'דער רבי ר' זושא'ס** קינדער, פון זיין ערשטער פרוי:
* הרב **צבי מנחם (אווערבאך)'*, *רבי הערש מענדל'', געווען רב אין האניפאלי.

פון זיין צווייטע פרוי מרת **הענדל**: 
* הרב **ישראל אברהם** רב אין טשארנא-אוסטראה (טשערנאסטראה), געבוירן ה'תקל"ב. רבי ישראל אברהם האט געהייראט מרת **ציזיא חנה** די טאכטער פון הרב **זאב וואלף** פון טשארנא-אוסטראה. ער איז נפטר געווארן כ"א טבת ה'תקע"ד.

* די פרוי פון הרב **מנחם נחום** פון האניפאלי, תלמיד מובהק פון זיין שווער '''דער רבי ר' זושא**.  

## זיינע דברי תורה
דברי תורה פון **רבי ר' זושא**  איז צושפרייט אין פארשידענע ספרים, ספעציעל:
* **מנורת זהב** (ווארשע תרס"ד צוזאמען גענומען דברי תורה פון **רבי ר' זושא''') 

## רעפערענצן
קאַטעגאָריע:גאליציאנער אדמורי"ם
אביגדור האלבערשטאם

**רבי אביגדור האלבערשטאם זצ"ל** (ה'תקפ"ח – כ"א אדר ה'תרל"ז) רב אין דוקלא.

## אפשטאם
**רבי אביגדור** איז געבוירן אין פשעמישל אין יאר ה'תקפ"ח צו זיין פאטער הרב **אריה לייביש האלבערשטאט**, אן אייניקל פון הרב **צבי הירש חריף**, רב אין האלבערשטאט. און צו זיין מוטער מרת **מרים** די טאכטער פון הרב **דוד** פון טארניגראד, אן אייניקל פון הרב צבי אשכנזי, *דער חכם צבי.* 

## רבנות
ביי די דריי יאר ה'תק"ל איז **רבי אביגדור** געווארן א יתום, און איז ערצויגן געווארן ביי זיין ברודער הרב חיים האלבערשטאם, *דער צאנזער רב*.

**רבי אביגדור** איז געווען רב אין באבוב, ווען הרב נתן יהודה ליב אשכנזי, דער דאמאלסדיגער רב אין דוקלא, איז אריבער קיין טיסמעניץ, האט מען לויט דעם פארלאנג פון זיין ברודער *דער צאנזער רב*, אויפגענימען **רבי אביגדור** אלס רב אין דוקלא .

## הסתלקות
**רבי אביגדור** איז נפטר געווארן כ"א אדר ה'תרל"ז.

## פאמיליע
**רבי אביגדור** האט געהייראט מרת **חנה**, א טאכטער פון הרב **אברהם חיים הורוויץ** (דער ערשטער), רב אין לינסק, א זון פון הרב נפתלי צבי הורוויץ, *דער ראפשיצער רב*. זייער איינציגע טאכטער: 

* מרת **מרים**, זי האט געהייראט הרב **אריה לייביש האלבערשטאם**, א זון פון  הרב דוד האלבערשטאם, *דער קשאנאווער רב*.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז